Shang-Chi and the Legend of the Ten Rings
Shang-Chi and the Legend of the Ten Rings („Shang-Chi va oʻnta uzuk afsonasi“) 2021-yilda katta ekranlarga chiqqan, Destin Daniel Cretton tomonidan suratga olingan superqahramonlar haqidagi AQSh filmidir. Film Marvel Studios mahsuloti va Walt Disney Studios Motion Pictures distributor kompaniyasi tomonidan tarqatilgandir. Shuningdek, Marvel kinematografiya koinoti (MKK) ning 25-toʻliq hajmli filmi hamdir. Shang-Chi and the Legend of the Ten Rings filmi xalqaro premyerasi Los Angelesa 16-avgust 2021-yilda boʻlib oʻtdi, AQShda esa 3-sentyabr 2021-yildan boshlab kinoteatrlarda namoyish qilindi. Film budjeti $150–200 millionni tashkil etib, kartina umumjahon boʻylab $432 million daromad koʻrishga muvaffaq boʻldi. Rotten Tomatoes kinotanqid saytida Shang-Chi and the Legend of the Ten Rings haqida 313 ta maqola yigʻilib, ulardan 92 foizi filmni ijobiy baholaydi.